CELEX: 32009D0348
Language: et
Date: 2009-04-23 00:00:00
Title: 2009/348/EÜ: Komisjoni otsus, 23. aprill 2009 , millega antakse luba lükopeeni turuleviimiseks toidu uuendkoostisosana Euroopa Parlamendi ja nõukogu määruse (EÜ) 258/97 alusel (teatavaks tehtud numbri K(2009) 2975 all)

28.4.2009   
            
            
               ET
            
            
               Euroopa Liidu Teataja
            
            
               L 106/55
            
         
      KOMISJONI OTSUS,
   23. aprill 2009,
   millega antakse luba lükopeeni turuleviimiseks toidu uuendkoostisosana Euroopa Parlamendi ja nõukogu määruse (EÜ) 258/97 alusel
   (teatavaks tehtud numbri K(2009) 2975 all)
   (Ainult saksakeelne tekst on autentne)
   (2009/348/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing BASF esitas 12. oktoobril 2005 Madalmaade pädevale ametiasutusele taotluse sünteetilise lükopeeni turuleviimiseks toidu uuendkoostisosana; Madalmaade pädev toiduhindamisasutus esitas 19. oktoobril 2006 oma esialgse hindamisaruande. Selles aruandes jõuti järeldusele, et lükopeeni võib kasutada taotluses kavandatud toiduainetes.
            
         
               (2)
            
            
               Komisjon edastas esialgse hindamisaruande 10. novembril 2006 kõikidele liikmesriikidele.
            
         
               (3)
            
            
               Määruse (EÜ) nr 258/97 artikli 6 lõikega 4 ettenähtud 60päevase ajavahemiku jooksul esitati kooskõlas kõnealuse sättega põhjendatud vastuväited toote turustamise kohta; seepärast konsulteeriti 13. juunil 2007 Euroopa Toiduohutusametiga (EFSA), kes esitas oma arvamuse 10. aprillil 2008.
            
         
               (4)
            
            
               Kõnealuses arvamuses jõudis EFSA järeldusele, et lükopeeni kasutamine toidu koostisosana kavandatud kasutusviiside puhul ei ole ohtlik. Samas leidis EFSA, et kuigi lükopeeni tarbimine jääb tavakasutaja puhul allapoole lubatavast päevasest annusest, võib juhtuda, et mõni lükopeeni kasutaja tarbib seda lubatust rohkem. Seepärast on asjakohane kehtestada loetelu toiduainete kohta, millele lubatakse lisada lükopeeni.
            
         
               (5)
            
            
               EFSA võttis 4. detsembril 2008 vastu dieettoiduainete, toitumise ja allergia teaduskomisjoni teadusliku arvamuse komisjoni taotluse kohta, milles käsitleti Blakeslea trispora’st saadud, külmas vees dispergeeritava lükopeeni ohutust („Scientific Opinion of the Scientific Panel on dietetic Products, Nutrition and Allergies on a request from the Commission related to the safety of lycopene from Blakeslea trispora Cold Water Dispersion (CWD)”). Kõnealuses arvamuses jõuti järeldusele, et toiduainetes ja -lisandites kasutamiseks ettenähtud lükopeeni valmistised kujutavad endast lükopeeni suspensioone toiduks kasutatavates õlides või otsepressitavaid või vees dispergeeritavaid pulbreid. Kuna sellisel kujul võib lükopeen oksüdeeruda, tuleb ette näha piisav kaitse oksüdatsiooni eest.
            
         
               (6)
            
            
               Samuti näib olevat asjakohane koguda andmeid lükopeeni tarbimise kohta mitme aasta jooksul pärast loa andmist, et selle loa läbivaatamise puhul saaks arvesse võtta hilisemaid andmeid lükopeeni ja selle tarbimise ohutuse kohta. Erilist tähelepanu tuleks pöörata andmete kogumisele lükopeeni sisalduse kohta hommikuhelvestes. Kõnealust, käesoleva otsuse kohast nõuet kohaldatakse toidu uuendkoostisosana kasutatava lükopeeni suhtes, kuid mitte toiduvärvina kasutatava lükopeeni suhtes, mis kuulub nõukogu 21. detsembri 1988 direktiivi 89/107/EMÜ (toiduainetes lubatud lisaaineid käsitlevate liikmesriikide õigusaktide ühtlustamise kohta) (2) reguleerimisalasse.
            
         
               (7)
            
            
               Teadusliku hindamise alusel on kindlaks tehtud, et sünteetiline lükopeen vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas kirjeldatud sünteetilist lükopeeni (edaspidi „toode”) tohib viia ühenduse turule toidu uuendkoostisosana ja kasutada II lisas loetletud toiduainetes.
   Artikkel 2
   Nimetus, mis kantakse käesoleva otsusega lubatud toidu uuendkoostisosa sisaldava toiduaine märgisele, on „lükopeen”.
   Artikkel 3
   Äriühing BASF kehtestab toote turustamise järelevalvekava. Kõnealuse kavaga hõlmatakse III lisas täpsustatud teave toiduainetes kasutatava lükopeeni koguste kohta.
   Kogutud teave tehakse komisjonile ja liikmesriikidele kättesaadavaks. Uut teavet ja EFSA aruannet silmas pidades vaadatakse toiduainete koostisosana lükopeeni kasutamise tingimused uuesti läbi hiljemalt 2014. aastal.
   Artikkel 4
   Käesolev otsus on adresseeritud äriühingule BASF SE, D-67056 Ludwigshafen, Saksamaa.
   
      Brüssel, 23. aprill 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 43, 14.2.1997, lk 1.
   
      (2)  EÜT L 40, 11.2.1989, lk 27.
   
      I LISA
      
         Sünteetilise lükopeeni tehnilised nõuded
      
      KIRJELDUS
      Sünteetilist lükopeeni toodetakse muude toiduainetes kasutatavate karotenoidide tootmisel tavaliselt kasutatavate sünteetiliste vaheühendite kondenseerimisega Wittigi meetodil. Sünteetiline lükopeen sisaldab vähemalt 96 % lükopeeni, lisaks väikestes kogustes muid keemiliselt lähedasi karotenoide. Lükopeen on kaubanduslikult kättesaadav sobivale täidisainele lisatud pulbrina või õlidispersioonina. Värvus on tumepunane või punakas-violetne. Tuleb tagada kaitse oksüdatsiooni eest.
      ISELOOMUSTUS
      
                  Keemiline nimetus
               
               
                  :
               
               
                  lükopeen
               
            
                  CASi number
               
               
                  :
               
               
                  502–65-8 (kõik-trans-lükopeen)
               
            
                  Keemiline valem
               
               
                  :
               
               
                  C40H56
                  
               
            
                  Struktuurivalem
               
               
                  :
               
               
                  
                     
               
            
                  Valemijärgne molekulmass
               
               
                  :
               
               
                  536,85
               
            
   
      II LISA
      Loetelu toideainete kohta, millele võib lisada sünteetilist lükopeeni
      
                  Toidukategooria
               
               
                  Lükopeeni suurim lubatud sisaldus
               
            
                  Puuvilja- või köögiviljamahlal põhinevad joogid (sealhulgas kontsentraadid)
               
               
                  2,5 mg/100 g
               
            
                  Joogid, mis on ette nähtud eelkõige sportlastele intensiivsest lihaste tööst tingitud energiakao korvamiseks
               
               
                  2,5 mg/100 g
               
            
                  Kehakaalu vähendamiseks ettenähtud madala energiasisaldusega dieetides kasutatavad toidud
               
               
                  8 mg söögikorra asendaja kohta
               
            
                  Hommikuhelbed
               
               
                  5 mg/100 g
               
            
                  Rasvad ja kastmed
               
               
                  10 mg/100 g
               
            
                  Muud supid kui tomatisupid
               
               
                  1 mg/100 g
               
            
                  Leib (sealhulgas näkileib)
               
               
                  3 mg/100 g
               
            
                  Meditsiinilise eriotstarbega dieettoidud
               
               
                  Kooskõlas konkreetsete toitumisnõuetega
               
            
                  Toidulisandid
               
               
                  15 mg päevadoosi kohta vastavalt tootja soovitusele
               
            
   
      III LISA
      
         Sünteetilise lükopeeni järelevalve pärast selle turuleviimist
      
      KOGUTAV TEAVE
      Sünteetilise lükopeeni kogused, mis äriühing BASF on üle andnud oma tarbijatele Euroopa Liidu turule viimiseks ettenähtud valmistoiduainete tootmise eesmärgil.
      Andmebaasiotsingute tulemused lükopeenilisandiga toiduainete kasutuselevõtmise kohta, samuti teatatakse kasutuselevõetud toiduaine lükopeenisisaldus ja portsjoni suurus igas liikmesriigis.
      TEABE ESITAMINE
      Eespool kirjeldatud teave esitatakse igal aastal Euroopa Komisjonile aastate 2009–2012 kohta. Esimene kord esitatakse teave 31. oktoobril 2010 aruandeperioodi 1. juulist 2009 kuni 30. juunini 2010 kohta ja seejärel kahel järgmisel aastal samasuguste aastaste aruandeperioodide kohta.
      TÄIENDAV TEAVE
      Äriühing BASF peaks esitama sama teabe toiduvärvina kasutatava, tarbitud lükopeeni koguste kohta, kui see on asjakohane ja kui selline teave on äriühingule kättesaadav.
      Kui see on võimalik, esitab äriühing BASF uue teadusliku teabe, et lükopeeni ohutu tarbimise piirmäär uuesti läbi vaadataks.
      TARBITUD LÜKOPEENIKOGUSTE HINDAMINE
      Eespool kirjeldatud kogutud ja esitatud teabe põhjal viib äriühing BASF läbi ajakohastatud hindamise lükopeeni tarbimise kohta.
      LÄBIVAATAMINE
      Komisjon konsulteerib EFSAga aastal 2013, et tootja esitatud teave läbi vaadata.